( 249 ) 
céler, pource que aultrement faisant ne pourrez jamais 
avoir seure opinion, et au plaisir de Dieu quant ainsy 
le ferez le toutse pourra mettre en bon ordre. 
Et si l’on voulait dire le Roy est près de morir, il fault 
auoir gens en bon nombre, c'est vérité, mais vous scavez 
que l'on ne doit espérer en mort d’autruy, aussy vous 
voiez que l’on vous a rapporté et dict plusieurs choses 
de la maladie et toutes fois, il va, il vient tousiours, est 
possible qu’il fera encore longuement, vous ne seriez pas 
pourtant restreint, et en l’entretenant vous ne puissiez 
auoir gens d'armes se besoing estoit pour vous accom- 
pagner selon que la fortune vous donneroit. 
Bref, Monsieur, tout le salut de vous, et de tous vos 
pays, despend de ce que vous ayez bon et bel estat bien 
reiglé selon vostre pouuoir, et que vos autres affaires 
soient par l’aduis des gens féables et que soient à vous, 
conduites etgouvernées, car vous voiez que par ce que vo- 
trerevenu va la plus part au duire, à boire, et à manger 
vous ne pouuez trouver argent pour despescherung Am- 
bassade pour vos affaires, si en auez vous plusieurs et au- 
rez tousiours à l’advenir, tant en France comme en Alle- 
magne et ailleurs, comme scavez. Aussy, tous vos 
Conseillers, Gentilshommes, Officiers et bref tous ceulx 
de vostre maison braient et crient aprés vous parce qu'ils 
ne sont paiés de gages ne de pensions qui leur soient 
assignés, et tant que ce désordre durera, vous n'aurez 
jamais bien, paix ne repos en vous et aussy n'auront 
vos subiects. 
